**OCR EURÓPA BAJNOKSÁG**

**TÁMOGATOTT MAGYAR MEZ – JOGOSULTSÁGI KÖR**

A 2022-es évben a Magyarországi OCR Sport Szövetség kiemelt támogatója a **Gránit Bank**!

A Gránit Bank és egyéb szponzorok jóvoltából magyar válogatott versenyzőink egyedi, az OCR Európabajnokságra elkészítendő mez-szettben tudnak majd versenyezni, megjelenni, egységes nemzeti képet mutatni!

Az ingyenes mez-szett átvételének feltételeit, a jogosultsági kört és a mez átvételével járó kötelezettségeket az alábbiakban találjátok:

A mez-csomag tartalma, a versenyző által igényelt méretben:

1. nevesített póló
2. melegítőfelső és melegítőnadrág név nélkül
3. rövidnadrág név nélkül

Jogosultsági kör:

1. Az EB-re Elit vagy AG kvalifikációval rendelkező versenyzők, akik **Elit vagy AG kategóriában** **indulnak** is az EB-n (befizetett és igazolt regisztrációval rendelkeznek), és a mez-igényléskor és az EB megrendezésekor is tagegyesületnél igazolt, **Elit vagy AG, OCR kártyával** rendelkeznek.
2. Azon versenyzők, akik **Elit- vagy AG kategóriában indulnak** az EB-n kvalifikáció alapján, azonban nem rendelkeznek OCR kártyával és tagegyesületi tagsággal (**OCR kártya nélkül kvalifikáltak**), kérjük, hogy adják be igénylésüket a meghatározott módon, jelezzék az OCR kártya hiányát és a Szövetség **egyedi elbírálás** alapján dönt a mez-átvételi jogosultságról!
3. A Szövetség tájékoztatja a tagegyesületnél igazolt, OCR-kártyával rendelkező, az EB-n **Open (Journeyman) kategóriában** induló versenyzőket is, hogy amennyiben a Szövetség által biztosított keretből marad a jelentkezések és regisztrációk fényében, úgy esetlegesen ők is jogosultak lesznek a készlet erejéig a mez ingyenes átvételére a feltételek vállalása esetén – ha és amennyiben így lesz, erről április második felében lesz hivatalos tájékoztatás (oly módon, hogy a mez-rendelési és igénylési határidőbe ők is bele fognak férni).
4. A fentiekben meghatározott versenyző aláírásával vállalja a mez átadás-átvételi és kötelezettségvállaló nyilatkozatban foglalt mez-viselési kötelezettségeket. (A nyilatkozatban foglaltak be nem tartása a mez gyártási költségének utólagos visszafizetését eredményezi).

Átadás-átvételi és kötelezettségvállaló nyilatkozat tartalma:

1. A mezt a versenyző köteles viselni az EB hivatalos rendezvényein és a hivatalos fotózásokon: **megnyitó ünnepségen, záró ünnepségen, díjátadón, felvonuláson, egyéni és csapatfotózáson, továbbá a versenyen, csapatversenyen is.**
2. A versenyző a válogatott mez viselését a fenti időpontokban az EB teljes időtartama alatt vállalja.
3. Amennyiben a versenyző nem tartja be a fenti szabályokat, úgy utólag köteles a Szövetség részére megfizetni a mez gyártási költségét Európa Bajnokság részvételi hozzájárulási díjként, amely bruttó **37.764,-Ft**.

Kérjük, hogy csak olyan versenyző igényeljen mezt, aki a fenti feltételeknek megfelel, ezt igazolni is tudja és az átadás-átvételi és kötelezettségvállaló nyilatkozatban foglaltakat vállalja!

Ingyenes mez-rendelés folyamata a jogosult versenyzők részére:

1. Az EB-n Elit és AG kategóriában induló kvalifikált versenyzők, akik befizetett és igazolt regisztrációval rendelkeznek, kérjük, hogy a regisztrációjuk visszaigazolását a kategória megjelöléssel együtt mihamarabb küldjék el az [edo.szabados@gmail.com](mailto:edo.szabados@gmail.com) és másolatban a [judit@ocrsport.hu](mailto:judit@ocrsport.hu) emailcímekre! E-mail tárgya: **NÉV+ EB mez rendelés**
2. Az EB-n Open (Journeyman) kategóriában induló, OCR kártyával rendelkező versenyzők (akik befizetett és igazolt regisztrációval rendelkeznek) abban az esetben, ha a Szövetség (előreláthatóan április második felében) kiadott tájékoztatása értelmében ingyenes mez átvételére lesznek jogosultak. Nekik április második felében lesz lehetőségük arra, hogy a regisztrációjuk visszaigazolását a kategória megjelöléssel együtt elküldjék az [edo.szabados@gmail.com](mailto:edo.szabados@gmail.com) és másolatban a [judit@ocrsport.hu](mailto:judit@ocrsport.hu) emailcímekre! E-mail tárgya: **NÉV+ EB mez rendelés. (Kérjük, a hivatalos tájékoztatásig Open (Journeyman)-ben induló versenyző NE küldjön emailt!)**
3. Az e-mailben minden versenyző jelölje meg:
   1. Pontos, a pólón feltüntetendő vezetéknév
   2. A mez mérete a mérettáblázat alapján (amennyiben eltérés van az egyes mez-darabok mérete között, úgy külön-külön jelöljétek meg a méreteket)
   3. Töltsétek ki és írjátok alá, majd befotózva, scannelve csatoljátok az emailhez az átadás-átvételi és kötelezettségvállaló nyilatkozatot, dátumozva, aláírva!
4. Az email elküldésének határideje: **2022. április 30., legkésőbb 18.00 óra**. Mivel a rendelést a gyártó felé a szövetségnek le kell adnia határidőben, az ezt követően beérkezett megrendeléseket teljesíteni nem tudjuk!

Mez-rendelés szurkolók, nem jogosult versenyzők részére:

A mez, vagy annak egyes elemei rendelésére az ingyenes átvételre nem jogosult versenyzők és szurkolók is lehetőséget kapnak, a kedvezményes gyártási költség (bruttó **37.764,-Ft)** megfizetése mellett. A mez gyártási időtartama 4-5 hét, kérjük, ezt a rendelésnél vegyétek figyelembe! A kedvezményes gyártási költséget 2022. május 31. előtti rendeléseknél tudjuk biztosítani, ezt követően a rendelés egyedi megrendelésnek minősül és teljes árat kell a mez-szettért fizetni!

A rendelés menete a következő:

1. A rendelést e-mailen küldjétek el a következő emailcímekre: [edo.szabados@gmail.com](mailto:edo.szabados@gmail.com) és másolatban a [judit@ocrsport.hu](mailto:judit@ocrsport.hu) emailcímekre! E-mail tárgya: **NÉV+ EB mez rendelés**
2. Az e-mailben jelöljétek meg:
   1. Pontos, a pólón feltüntetendő vezetéknév
   2. A mez mérete a mérettáblázat alapján (amennyiben eltérés van az egyes mez-darabok mérete között, úgy külön-külön jelöljétek meg a méreteket)
   3. Egyidejűleg fizessétek meg a Szövetség bankszámlájára a 37.764,-Ft kedvezményes gyártási költséget az alábbiak szerint:

Magyarországi OCR Sport Szövetség

Bankszámla: Budapest Bank - 10103881-04267400-01005007

Közlemény: Európa Bajnokság részvételi hozzájárulási díj

Mez-szett méretek próbája

A mérettáblázatot csatoltuk. A méretek próbálhatóak a következő helyszínen:

**Ziccer** - 1122 Budapest, Magyar Jakobinusok tere 2-3 (Déli pályaudvartól 300 m), Nyitvatartás: H-P: 10:00-18:00 Szo: 10:00-14:00

A budapesti helyszínen a mez-szett minden darabja próbálható!

**Teamsport+Print Kft.** - 9024 Győr, Pápai út 2., Nyitvatartás: H-P: 08:00-17:00 Szo: 09:00-12:00

A győri helyszínen a férfi és a női melegítő szett, valamint a futónadrág felpróbálására van lehetőség. A futómez méretei követik a melegítő méreteket, tehát ha valakinek a melegítőből az S-es jó, akkor a pólóból is jó lesz neki az S-es méret.